Kasvintarkastajan matkassa osa 2- tekstit

* Milja tässä, hei! Mukava nähdä taas!
* Viime kerralla pääsimme seuraamaan kasvintarkastajan työtä kasvihuoneessa.
* Minnehän tarkastajamme suuntaa tällä kertaa?
* Lähdetään katsomaan. Tervetuloa mukaan!
* OSA 2: TAIMIMYYMÄLÄTARKASTUS
* Taimimyymälätarkastuksiin kuuluu myymälän omavalvonnan ja kasvipassin käytön tarkastaminen ja kasvintuhoojien kartoittaminen.
* Kasvintuhoojatarkastus tehdään etsien kasveista karanteeni- ja laatutuhoojien oireita.
* Jos oireita havaitaan, otetaan erästä näyte laboratorioon tutkittavaksi.
* Laatutuhooja on esimerkiksi alppiruusun versopolte, jonka lehti- ja verso-oireet tulevat esille erityisesti loppukesästä.
* Karanteenituhoojia ovat esimerkiksi männyn pihkakoro, luumu- ja kirsikkapuiden aasian- ja kiinanrunkojäärät sekä omena- ja päärynäpuiden tulipolte.
* Karanteenituhoojat aiheuttaisivat merkittävää vahinkoa kasvintuotannolle tai ympäristölle, jos ne pääsisivät leviämään.
* Tarkastuksella kiinnitetään erityisesti huomiota tulipoltteen isäntäkasveihin.
* Niitä ovat omena- ja päärynäpuiden lisäksi esimerkiksi pihlaja ja tuhkapensas.
* Näillä kasveilla tulee olla tulipoltteen suoja-alueen (PZ) kasvipassi.
* PZ- kasvipassissa pakollisia tietoja ovat: kasvin tieteellinen nimi, kasvipassin myöntäjän rekisteritunnus, kasvin alkuperämaa sekä jäljitettävyyskoodi ja suoja-aluemerkintä.
* Tietojen avulla voidaan tarvittaessa jäljittää kasvierät, joissa on todettu karanteenituhoojia, ja estää niiden laajempi leviäminen.
* Taimimyymälöissä näkee laajan valikoiman EU:n sisämarkkinoilla liikkuvista kasveista.
* Tarkastuksissa korostuu neuvonta, jotta myymälät olisivat tietoisia kasvintuhoojista ja jäljitettävyyden tärkeydestä.
* Mukavaa, että lähdit kanssani kasvintarkastajan matkaan!
* Seuraavalla kerralla pääsemme tutustumaan lentokentän tuontitarkastukseen.
* Nähdään pian!